
Bowlingová liga pozostáva z dvoch častí:
1. Dlhodobý turnaj zmiešaných družstiev
2. Turnaj jednotlivcov 

· Družstvo tvorí 3 – 5 hráčov. Zmenu súpisky je možné urobiť iba medzi 1.a2.časťou!
· Maximálny počet družstiev je 12.
· Každé družstvo musí odovzdať prihlášku najneskôr do 04.10.2026
· Výška štartovného je 22 €/ 1 hráč  a musí byť uhradené najneskôr v deň začiatku turnaja, t.j.12.10.2026!
· Rozpisy zápasov budú uverejnené najneskôr týždeň pre začatím ligy na stránke www.penzionpodstrzovom.sk , na nástenke pri vchode do Penziónu pod Strážovom a tiež budú zaslané mailom vedúcim družstiev.

· [bookmark: _GoBack]Hrá sa systémom každý s každým 2x. Hra pozostáva z hry na ľavej a pravej dráhe, potom výmena. Prestávka medzi
          hrami je 10 min. (ak sa tímy dohodnú, prestávka môže byť      
          aj kratšia).
· Víťazom zápasu sa stáva družstvo s vyšším celkovým počtom získaných bodov. Celkový výsledok sa vyjadrí pomerom celkového počtu bodov oboch družstiev, pričom zarátavajú sa 3najlepšie výsledky jednotlivcov v každom družstve.
· Na základe celkového výsledku zápasu sa prirátajú do tabuľky poradia družstiev: 
vyhratý zápas – 2body, remíza – 1bod, prehra – 0 bodov
· O celkovom umiestnení družstiev v tabuľke rozhoduje počet bodov získaných za odohraté zápasy. V prípade rovnosti rozhoduje o lepšom umiestnení vyšší počet získaných bodov zo vzájomných zápasov a potom skóre. A k ani to nerozhodlo odohrá sa ešte jeden zápas o víťaza.
· Ak sa guľa odrazí  z rigolu späť na dráhu a zhodí kolky, hod je platný.
· Zápasy budú rozdelené v dňoch streda, štvrtok,  piatok a sobota. (závisí od počtu prihlásených družstiev a obsadenosti dráh).
· Čas na rozcvičenie pred zápasom je 15 min. Družstvo, ktoré sa dostaví neskoro, nemá právo na rozcvičenie.
· Prekladanie alebo vymieňanie zápasov je zakázané. Pokiaľ sa jedno z družstiev na zápas nedostaví včas ani neohlási, že bude meškať, zápas sa kontumuje v prospech súpera. Právo preložiť alebo zrušiť zápas má len organizátor ligy a to z technických, poveternostných alebo organizačných dôvodov. Náhradný termín bude družstvám oznámený.

· Ak bol zápas prerušený pre neodstrániteľnú poruchu, môže byť odložený a pokračovať sa bude tam, kde bol zápas prerušený.
· Pred začatím každého zápasu sa určí rozhodca, ktorý dohliadne na priebeh hry a správnosť výsledkov. Rozhodcu si určia družstvá po vzájomnej dohode. V prípade ak sa nedokážu dohodnúť, bude rozhodca určený žrebovaním. Pred začatím zápasu rozhodca obdrží od personálu v bare výsledkovú listinu, do ktorej zapíše po skončení hry výsledky. Na listine musí byť uvedené meno rozhodcu . Po vyplnení a podpísaní výsledky odovzdá personálu.


Po turnaji sa klasifikuje 16 najlepších hráčov, ktorí postúpia do TURNAJA JEDNOTLIVCOV, poradie postupujúcich hráčov sa určí na základe priemeru , ktorý hráč počas ligy dosiahol na jednu hru. Podmienkou je zúčastniť sa minimálne 6 zápasov v každej časti . Dátum konania turnaja a pravidlá budú zverejnené po skončení ligy.
Súťaží sa o tieto ceny:

Družstvá :

1.miesto – pohár, finančná odmena 
2.miesto – pohár 
3.miesto – pohár 

Jednotlivci:
1.miesto – pohár, finančná odmena
2.miesto – pohár
3.miesto – pohár 


Na konci turnaja sa vyhlásia výsledky a uskutoční sa záverečné posedenie.
Zodpovedná osoba: Silvia Lovíšková 042/43 58 022, 0911 240 346,  recepcia@penzionpodstrazovom.sk, www.penzionpodstrazovom.sk

